{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o upisniku regionalnih koordinatora i lokalnih razvojnih agencija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRAD ZAGREB ","PRAVILNIK","GRAD ZAGREB, GRADSKI URED ZA STRATEGIJSKO PLANIRANJE I RAZVOJ GRADA: Zbog istovrsne tematike odnosno povezanosti sadržaja te lakšeg razumijevanja i primjene predlažemo u jedan propis objediniti Pravilnik o načinu i kriterijima za provedbu postupka akreditacije regionalnih koordinatora i Pravilnik o upisniku regionalnih koordinatora i lokalnih razvojnih agencija","Nije prihvaćen","Nije moguće usvojiti prijedlog zbog zakonskih temelja ovog Pravilnika. Naime, Zakon o regionalnom razvoju Republike Hrvatske (NN 147/14) člankom 26. stavkom 10. propisuje donošenje pravilnika o akreditaciji, dok je člankom 31. stavkom 2. istog Zakona određeno donošenje pravilnika o upisniku regionalnih koordinatora."]
[2,"Ličko-senjska županija ","UVJETI ZA UPIS U UPISNIK,\nLokalne razvojne agencije","U upisnik se osim LAG-a  može upisati i regionalna razvojna agencija kada za potrebe jedinice lokalne samouprave obavlja poslove koordinacije i poticanja lokalnog razvoja.","Nije prihvaćen","Prijedlog se ne prihvaća. Regionalnu razvojnu agenciju osniva županija te je Zakonom o regionalnom razvoju Republike Hrvatske (NN 147/14)  predviđeno da ista obavlja poslove za jedinicu područne (regionalne) samouprave."]
[3,"GRAD ZAGREB ","PRAVILNIK,\nPOSTUPAK UPISA","GRAD ZAGREB, GRADSKI URED ZA STRATEGIJSKO PLANIRANJE I RAZVOJ GRADA: Članak 5. Postupak upisa\n– sugeriramo dodatno razmotriti uporabu (jasnije određenje) termina „nadležno tijelo županije odnosno Grada Zagreba ili jedinice lokalne samouprave“;\n- ukazujemo na nedostupnost obrasca zahtjeva – Prilog I., stoga nije bilo moguće detaljnije razmotriti podatke koji se u isti unose;\n- predlažemo dodatno razmotriti i pojasniti pojedine podatke, primjerice b) opis poslova (da li svih poslova koje obavlja potencijalni regionalni koordinator odnosno lokalna razvojna agencija), s obzirom da su poslovi regionalnih koordinatora i lokalnih razvojnih agencija definirani Zakonom o regionalnom razvoju, te pod d) podataka o zaposlenima, podrazumijeva li ovo samo navođenje ili i pružanje dokaza o profilu zaposlenih i njihovom usavršavanju (sugeriramo razjasniti u tekstu ili u samom prilogu)","Djelomično prihvaćen","Komentar se djelomično prihvaća. \"Nadležno tijelo županije\" zamjenjeno je s \"županija\". Obrazac prijedloga za upis u upisnik regionalnih koordinatora priložen je dorađenom tekstu Pravilnika."]
[4,"Regionalna razvojna agencija Zagrebačke županije d.o.o.","PRAVILNIK,\nPOSTUPAK UPISA","Za očitovanje o postupku upisa regionalnog koordinatora trebao je  biti objavljen \nzahtjev za upis u Upisnik na propisanom Obrascu (Prilog I. ovog Pravilnika), tako da bi trebalo produžiti period savjetovanja do objave navedenog Obrasca.","Nije prihvaćen","Prijedlog se ne prihvaća."]
[5,"Javna ustanova za razvoj Međimurske županije REDEA","PRAVILNIK,\nPOSTUPAK UPISA","Nedostaje Prilog I. pravilniku, a pobrojana dokumentacija nije usklađena s kriterijima iz Pravilnika o načinu i kriterijima za provedbu postupka akreditacije RK, članak 4. Smatramo da bi ovaj i navedeni pravilnik trebali biti usklađeni te u budućnosti i objedinjeni, kao i da bi za kvalitetnije komentiranje predmetnih pravilnika trebalo objaviti i Program za osiguranje kvalitete RK.","Nije prihvaćen","Prijedlog nije moguće usvojiti zbog zakonskih temelja ovog Pravilnika. Naime Zakon o regionalnom razvoju Republike Hrvatske (NN 147/14) člankom 26. stavkom 10. propisuje donošenje pravilnika o akreditaciji, dok je člankom 31. stavkom 2. istog Zakona određeno donošenje pravilnika o upisniku regionalnih koordinatora."]
[6,"Regionalna razvojna agencija Slavonije i Baranje","PRAVILNIK,\nPOSTUPAK UPISA","Iako ga nismo uspjeli identificirati na web stranici, Obrazac za upis u Upisnik treba uskladiti s kriterijima za procjenu sposobnosti regionalnih koordinatora (sadašnji članak 4. Pravilnika o načinu i kriterijima za provedbu postupka akreditacije RK), kada se oni konačno definiraju.\nTakođer, jasno je da će se morati dostaviti i dodatna dokumentacija uz Upitnik, no mišljenja smo da treba pobliže pojasniti neke zahtjeve, kao npr:\n1) Nadležno tijelo županije odnosno Grada Zagreba ili jedinice lokalne samouprave (u daljnjem tekstu: podnositelj zahtjeva) podnosi zahtjev za upis u Upisnik na propisanom Obrascu (Prilog I. ovog Pravilnika). \n2) Uz popunjeni Obrazac zahtjeva za upis u Upisnik podnositelj zahtjeva obavezno dostavlja: \na) akt kojim je ustrojen regionalni koordinator ili lokalna razvojna agencija –  jasno je da se radi o osnivačkom aktu RK-a;\nb) opis poslova – radi li se o registriranoj djelatnosti ili nečemu drugomu? Ako se radi o registriranoj djelatnosti, onda treba priložiti Izvod iz sudskog registra, a ako se radi o opisu poslova, onda se može priložiti  Godišnji izvještaj o poslovanju. U svakom slučaju treba točno definirati što treba priložiti, budući da je opis poslova RK-a već definiran člankom 25. ZRR-a.\nc) broj sistematiziranih radnih mjesta  - sva radna mjesta su definirana sistematizacijom; znači li to da treba priložiti dokument koji se zove Sistematizacija radnih mjesta?\nd) broj i profil zaposlenih s opisom njihovih poslova i podacima o usavršavanju – što znači „podaci o usavršavanju“?; znači li to da treba priložiti diplomu zaposlenika kao dokaz o stručnoj spremi i ostale dokaze o dodatnim kvalifikacijama? Molimo pojasniti što zapravo treba.","Djelomično prihvaćen","Obrazac za upis u Upisnik usklađen je u cijelosti s kriterijima za procjenu sposobnosti i naknadno se objavljuje na webu."]
[7,"Primorsko-goranska županija","PRAVILNIK,\nPRIJELAZNE I ZAVRŠNE ODREDBE","Smatramo da nije potrebno da postojeći regionalni koordinatori traže ponovni upis u Upisnik (kao što je navedeno u članku 9.), budući da, sukladno Pravilniku o načinu i kriterijima za provedbu postupka akreditacije regionalnih koordinatora, Agencija za regionalni razvoj  može preispitati sposobnost regionalnih koordinatora za obavljanje poslova od općeg gospodarskog interesa (članak 7. Pravilnika o načinu i kriterijima za provedbu postupka akreditacije regionalnih koordinatora ).","Nije prihvaćen","Ne prihvaća se. Nad postojećim regionalnim koordinatorima nikada nije proveden postupak akreditacije, a kako je cilj Ministarstva regionalnoga razvoja i fondova EU \"spustiti\" dio decentraliziranih funkcija na regionalne koordinatore utoliko je potreba za akreditacijom veća. Središnja razina mora znati može li i komu će dodijeliti dio poslova."]